钦定古今图书集成/明伦汇编/人事典/第057卷 > 孔丛子 > 《元畅赋》〈有序〉前人
## 钦定古今图书集成/明伦汇编/人事典/第057卷 > 孔丛子 > 《元畅赋》〈有序〉前人

夫富者非财也，贵者非宝也。或有轻爵禄而重荣声者，或有反性命而徇功名者。是以孔老异情，杨、墨殊义，聊作斯赋，名曰《元畅》。

“夫何希世之大人，罄天壤而作皇，该仁圣之上义，据
神位以统方，补五常之漏阙，缀三代以维纲，侥余生
之幸禄，遘九二之嘉祥，上同契于稷卨，降合颖于伊
望，思荐宝以继佩，怨和璞之始鑴，思黄锺以协律，怨
伶夔之不存，嗟所图之莫合，怅蕴结而延伫，希鹏举
以抟天，蹶青云而奋羽，企驷跃而改驾，任中才之展”
御。望前轨而致策，顾后乘而安驱。匪逞迈之短修，取
全贞而保素。弘道德以为宇，筑无怨以作藩，溜慈惠以为圃，耕柔顺以为田。不愧景而惭魄，信乐天之何
欲。逸千载而流声，超遗黎而度俗。